**Kuntamarkkinoinnin SM -kilpailu 2021**

**Kilpailun säännöt**

**Mikä on Kuntamarkkinoinnin SM -kilpailu?**

Kuntamarkkinoinnin SM -kilpailun tavoitteena on kehittää markkinointi- ja

viestintäosaamista kunta-alalla nostamalla esille kunta- ja seutumarkkinoinnin sekä viestinnän hyviä käytäntöjä. Kilpailun avulla pyritään lisäämään markkinoinnin ja viestinnän hyödyntämistä, vaikuttavuutta ja arvostusta osana kuntien palveluiden ja elinvoimaisuuden kehittämistä sekä kunta-alan muutosprosessia.

Kuntamarkkinoinnin SM -kilpailun järjestävät kunta- ja seutumarkkinoinnin

kehittämistyötä tekevät järjestöt: Suomen Kuntaliitto, Seudulliset kehittämisyhteisöt SEKES ry sekä Suomen matkailuorganisaatiot SUOMA ry.

**Sarjat ja palkinnot**

Vuoden 2021 Kuntamarkkinoinnin SM -kilpailussa kaikki työt kilpailevat yhdessä sarjassa.

Kilpailuun voi osallistua erityyppisillä kilpailutöillä: kilpailutyön aiheena voi olla esimerkiksi kunnan kilpailukyvyn parantaminen, matkailu, rekrytointi tai kuntaa markkinoiva tuote. Kilpailutyö voi käsittää koko seudun tai kunnan markkinointiviestintäkokonaisuuden, tietyn palvelukokonaisuuden tai yksittäisen palvelun markkinoinnin.

Kilpailutyö voi liittyä esimerkiksi seuraaviin teemoihin:

. investointi- tai elinkeinomarkkinointi

. asukasmarkkinointi

. muutosprosesseja tukevat markkinointi- ja viestintäkokonaisuudet

. yhteiskunnallisen viestinnän kampanjat

. visuaalisen ilmeen uudistus

. brändi- /markkinointi-/viestintästrategia

. matkailuvetovoimaa edistävä markkinointi

. maineen kohottaminen

. kulttuuri- tai muu tapahtuma

. lanseerausmarkkinointi

. työnantajakuvamarkkinointi/-viestintä, sekä maineen tukeminen

. kunnan rekrytointimarkkinointi

. kuntien, kuntayhtymien ja seudun yritysten yhteiset rekrytointihankkeet

. markkinointituote, -materiaali, muoto, teko

. sovellus, sivusto, portaali, tuotos tai aineisto

. strategiatyöhön liittyvä viestintä tai markkinointi

Kilpailuun voi osallistua työllä, jota on toteutettu vuoden 2020 aikana. Kilpailutyö voi olla myös jo aiemmin aloitettu tai yhä jatkuva, pitkäkestoisempi markkinointi- tai viestintäkokonaisuus. Kyseessä voi siis olla tietyssä ajanjaksossa tehty lyhytkestoinen toimenpide tai useamman vuoden määrätietoinen työ. Olennaista on, että työstä voidaan nähdä sen tuloksellisuus.

Kilpailutyö on esiteltävä tiiviisti osallistumislomakkeen kysymyksiin vastaten. Tämä on tärkeää kilpailutöiden arvioinnin ja vertailun takia.

Kilpailun palkinnot jaetaan Kuntamarkkinoilla 15.9.2021. Kilpailussa jaetaan kulta-, hopea- ja pronssisija. Kilpailussa sijoittuneet palkitaan yhteistyökumppaneiden mahdollistamilla kampanjapalkinnoilla. Tuomaristo voi myös halutessaan jakaa kilpailussa erityispalkintoja tai kunniamainintoja.

**Osallistumismaksu**

Kilpailuun osallistuminen on maksutonta.

**Ilmoittautuminen ja osallistumisohjeet**

Kilpailuun voivat osallistua kunnat, seudut ja alueet sekä kuntien omistamat ja rahoittamat organisaatiot. Mainostoimistot voivat osallistua kilpailuun yhdessä kuntataustaisen asiakkaidensa kanssa (ilmoittautuja täytyy olla kuntataustaisten). Samalla kampanjalla voi osallistua kilpailuun useampanakin vuonna, jos se muutoin täyttää kaikki kilpailun osallistumisehdot.

Kilpailuun ilmoittaudutaan seuraavasti:

1. Ilmoittautumisaika on 1.3.-9.4.2021. Materiaalien viimeinen palautuspäivä on 14.4.2021.

Rekisteröidy 1.3. alkaen <https://innokyla.fi/fi> -sivustolla käyttäjäksi. Luo sivustolta löytyvän ohjeen mukaan uusi toimintamalli nimeämällä se kilpailutyösi nimi/Kuntamarkkinoinnin SM-kisa 2021.

2. Täytä ilmoittautumislomake. Jos sama organisaatio haluaa osallistua

kilpailuun useammalla työllä, jokaisesta kilpailuun lähetettävästä työstä

täytetään toimintamalli ja ilmoittautumislomake erikseen.

3. Täydennän toimintamallin jokainen kohta huolellisesti ja lisää kilpailutyön arvioinnin kannalta merkittävämmät liitteet (max. 3 kpl) täytettynä viimeistään 9.4.2021 klo 15 mennessä.

Valitse vain olennaisimmat kilpailutyötä tukevat aineistot. Printtimateriaalit digitaalisina jpg- tai pdf-tiedostoina, tv- ja radiomainokset yms. video-/kuvatiedostoina, verkkosivustot esitellään kuvakaappauksina (ilmoita myös www-osoite). Messuosastot, tapahtumat, mainoslahjat (esim. t-paidat, kassit) yms. esitellään valokuvien avulla.

Tuomaristolla on myös oikeus pyytää kilpailun kuluessa lisätietoja ja -materiaalia kilpailutyön arviointia varten. Myös tuomarointityö tapahtuu Innokylän verkkopalvelussa. Siksi on tärkeää, että olennaiset kilpailutöihin kuuluvat materiaalit liitetään verkkopalveluun.

Ota yhteyttä, mikäli sinulla on ongelmia toimittaa materiaalit digitaalisena

aineistona toimitus@innokyla.fi

Kilpailutöitä ei palauteta. Kilpailun järjestäjillä on oikeus järjestää kilpailuun

lähetetyistä töistä näyttelyitä sekä julkaista kilpailutöitä maksutta kaikissa kilpailuun liittyvissä aineistoissa ja välineissä. Kilpailun osallistuja vastaa kaikista kilpailuun lähettämiensä töiden tekijänoikeuksista.

Kilpailun järjestäjällä on oikeus julkaista kilpailutöitä esitteleviä aineistoja

kuntamarkkinointia esittelevillä verkkosivuilla, esityksissä ja painotuotteissa.

**Arviointikriteerit**

Kuntamarkkinoinnin SM -kilpailussa palkitaan tuloksellista ja vaikuttavaa markkinointia. Tuomaristo painottaa arvioinnissa sekä tuloksellista toimintatapaa, omintakeista markkinointiviestinnän toteutusta ja mitattavuutta.

Tuomaristo kiinnittää huomiota seuraaviin markkinoinnin tuloksellisuuteen liittyviin asioihin:

- markkinointi tai viestintä perustuu kunnan tai alueen kehittämiseen

- yhteistyöverkostojen aikaansaaminen kunnan tai alueen muiden toimijoiden

kanssa (esimerkiksi yritys- ja kulttuurielämän toimijat, oppi- ja tutkimuslaitokset, järjestöt ja yhdistykset)

- suunnitelmallisuus, pitkäjänteisyys ja systemaattisuus

- tulokset suhteessa tavoitteisiin ja panostuksiin

- kuinka perusteltu on kohderyhmän, markkinoitavan palvelun tai palvelukokonaisuuden sekä markkinointiviestinnän keinojen valinta

- tulosten seuraaminen ja mittaaminen

Tuomaristo kiinnittää lisäksi huomioita seuraaviin markkinointiviestinnän toteutuksen ominaisuuksiin:

- innovatiivisuus ja luovuus

- rohkeus ja ennakkoluulottomuus

- omaperäisyys ja erottuvuus

**Tuomaristo ja arviointiprosessi**

Kilpailun tuomaristoon on kutsuttu kunta- ja seutumarkkinoinnin ammattilaisia.

Kilpailutyöt arvioidaan kolmivaiheisessa prosessissa:

- Ensimmäisessä vaiheessa tuomaristo tutustuu kilpailutöihin itsenäisesti ja

pisteyttää työt. Arviointi tapahtuu Innokylän -verkkopalvelussa.

- Tuomaristo kokoontuu kaksi kertaa arvioimaan kilpailutöitä. Ensimmäisessä

kokoontumisessa valitaan semifinaaliin eli shortlistalle nousevat työt.

Shortlistalle valittavia kilpailijoita voidaan tämän jälkeen tarvittaessa pyytää

täydentämään kilpailutyön esittelyä lähettämällä Kuntaliittoon kilpailutyön

alkuperäisaineistoja sekä vastaamaan kirjallisesti tuomariston mahdollisiin lisäkysymyksiin.

- Tuomariston toisessa kokoontumisessa valitaan kilpailun voittajat.

Shortlistalle päässeet työt esitellään kuntaliitto.fi sivustolla.

Kuntamarkkinoinnin suomenmestaruuspalkinnot jaetaan 15.9.2021 Kuntamarkkinoilla.

Kaikille osallistuville töille lähetetään kirjallinen yhteenveto tuomariston tekemästä kilpailutyön arvioinnista palkintojen jaon jälkeen.